OzLabs/hebrew-wiki-articles huggingface dataset:
השרפה בבסיס מבוא שילה

השרפה בבסיס מבוא שילה פרצה ב-9 בדצמבר 1985 (אור לכ"ו בכסלו, תשמ"ו, נר שני של חנוכה) בבסיס הצבאי מבוא שילה, השוכן סמוך לכביש אלון, במזרח השומרון. מבנה מגורים בבסיס עלה באש עקב רשלנות ונשרף כליל תוך דקות מעטות. באסון נספו שמונה חיילי צה"ל. שבעה חיילים נוספים נפצעו.

==השרפה==
השרפה פרצה בשעה 1:00 בלילה לערך במבנה מגורים ובו 16 חדרים, שבו ישנו 84 חיילים. האש התפשטה במהירות ואחזה במבנה כולו בתוך פחות משלוש דקות. שמונה מהחיילים שישנו בחדרי המבנה לא הצליחו להיחלץ ממנו ונספו. חלקם נחנקו למוות משאיפת עשן וגזים רעילים, שהשתחררו מקירות המבנה בגלל האש. הערכת החוקרים הייתה, שהאש פרצה עקב כירת גז או נר חנוכה, שנשארו דולקים ואכן, בסופו של דבר, נמצא החייל שהשאיר שם נר דולק.

טמפרטורת האש, שהגיעה ל-1,000 מעלות צלזיוס, סיכלה את ניסיונות חיילי הבסיס לחלץ את חבריהם מהמבנה. כבאית הוזעקה מהישוב הסמוך, מעלה אפרים, אך גם צוותה לא הצליח להציל את הלכודים במבנה. הנזק שגרמה האש לגופות ההרוגים הקשה על זיהוין.

החיילים שנפגעו השתייכו למפקדת עוצבת עמוד האש של חיל התותחנים, ששכנה בבסיס.

==לאחר השרפה==
המבנה שנשרף היה אחד מתוך כמה מבנים יבילים שהוצבו בסוף שנות השבעים, כדי שישמשו את הקבלנים האמריקאים שבנו ב את הבסיסים רמון ועובדה. התברר כי קירותיו נבנו מחומר פלסטי דליק ביותר.

אף ששני ארגוני מחבלים הוציאו הודעות כוזבות של נטילת אחריות לשרפה, החקירה לאחר השרפה שללה אפשרות של פיגוע חבלני. החקירה העלתה כי השרפה פרצה עקב הדלקת נר באחד מחדרי המגורים. החייל מדליק הנר, שנשאר בחיים, נשפט ונדון למאסר.

ארבע שנים וחצי לאחר האסון, ב-22 באפריל 1990, התנגשו ליד אותו בסיס שני מסוקי יסעור במהלך טיסת אימון והתרסקו. בתאונה זו נספו שבעה אנשי צוות אוויר.

==קישורים חיצוניים==
*ידיעות מהעיתון מעריב, 10 בדצמבר 1985, באתר עיתונות יהודית היסטורית:
* ([http://jpress.org.il/Olive/APA/NLI_heb/SharedView.Article.aspx?parm=HAtkHZpInAoBAEA1nVeOLbhIomLXUEd%2BCY12K9xTfXF9LJw5J3ZyXWx9MN3JoiARYw%3D%3D&mode=image&href=MAR%2F1985%2F12%2F10&page=9&rtl=true המשך])
** ([http://jpress.org.il/Olive/APA/NLI_heb/SharedView.Article.aspx?parm=HAtkHZpInAoBAEA1nVeOLbhIomLXUEd%2BCY12K9xTfXHzupZkoM%2BP8DIhNbE3o0pIYw%3D%3D&mode=image&href=MAR%2F1985%2F12%2F10&page=9&rtl=true המשך])
**
** 

==הערות שוליים==

מבוא שילה
קטגוריה:צה"ל: תאונות
קטגוריה:חיל התותחנים הישראלי
קטגוריה:1985 בישראל
קטגוריה:גוש שילה
קופה אמריקה 1987

תחרות הקופה אמריקה 1987 (1987 Campeonato Sudamericano Copa América), הוא גביע אליפות אמריקה הדרומית בכדורגל ה-33. הטורניר נערך בארגנטינה בין ה-27 ביוני ל-12 ביולי 1987, ואורגן על ידי התאחדות הכדורגל הדרום אמריקאית (CONMEBOL). כל עשר הנבחרות החברות בהתאחדות השתתפו בטורניר.

בשלב הבתים חולק הטורניר לשלושה בתים בני שלוש נבחרות כל אחד, ומכל בית העפילה הנבחרת המובילה לחצי הגמר, שם המתינה מחזיקת קופה אמריקה 1983, , שמתוקף זכייתה קיבלה כרטיס חופשי לחצי הגמר. אורוגוואי זכתה בטורניר לאחר שגברה במשחק הגמר 0–1 על משער של פבלו בנגואצ'אה. בכך, שמרה על התואר שהשיגה בטורניר הקודם.

ארנולדו איגוארן היה למלך השערים של הטורניר עם ארבעה שערים, שלושה מתוכם בניצחון 0–3 על בשלב הבתים.

==אצטדיונים==
הטורניר שוחק בשולשה אצטדיונים, בשלוש ערים שונות. הגדול מביניהם, אצטדיון אנטוניו וספוצ'יו ליברטי (ידוע בכינויו "המונומנטל") בבואנוס איירס, אירח את משחק הגמר.

{| class="wikitable" style="text-align:center"
|-
! בואנוס איירס
! קורדובה
! רוסאריו
|-
| אצטדיון אנטוניו וספוצ'יו ליברטי
| אצטדיון שאטו קררס
| אצטדיון חיגנטה דה ארוז'יטו
|-
| תכולה: 67,664
| תכולה: 46,083
| תכולה: 41,654
|-
 150px
}

==סיבוב ראשון==

בשלב זה, מחולקות הנבחרות לשלושה בתים בני שלוש נבחרות כל אחד. הנבחרות נפגשות אחת עם השנייה פעם אחת, והראשונה מכל בית מעפילה לחצי הגמר.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר:
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

----
, האלופה המכהנת, העפילה אוטומטית לחצי הגמר
----

===בית א'===

===בית ב'===

===בית ג'===

== שלב הנוק-אאוט ==

=== חצי הגמר ===

----

===משחק על המקום השלישי===

=== הגמר ===

----

== מלך השערים ==

;4 שערים
* ארנולדו איגואראן
;3 שערים
* דייגו מראדונה
* חואן קרלוס לטלייר
;2 שערים
* קלאודיו קאניג'ה
* איבו בסאי

==קישורים חיצוניים==

* [http://www.rsssf.com/tables/87safull.html קופה אמריקה 1987] ב-rsssf

קטגוריה:קופה אמריקה
קטגוריה:תחרויות כדורגל ב-1987
קטגוריה:תחרויות כדורגל בארגנטינה
קטגוריה:בואנוס איירס: תחרויות כדורגל
קטגוריה:קורדובה (ארגנטינה): ספורט
מועצת ארגוני הילדים והנוער

מועצת ארגוני הילדים והנוער היא ארגון גג של ארגוני הנוער, המועצה מאגדת, מייצגת ומרכזת את הפעילות, העשייה ועבודת המטה המשותפת של ארגוני הנוער ופועלת לאפשר להם להתרחב ולממש את חזונם ביחד ולחוד.

== היסטוריה ==
המועצה נוסדה ב-2013 ביוזמת מנכ"לי ארגוני הילדים והנוער כעמותה ללא מטרות רווח. המועצה מאגדת, מייצגת ומרכזת את העשייה המשותפת של הארגונים הפועלים בשדה החינוכי הבלתי פורמלי. ייעודה המרכזי של המועצה הוא לאפשר לארגוני הילדים והנוער להתרחב, להשפיע, ולממש את חזונם יחד ולחוד, והיא פועלת לקידום פעילויות חינוך בלתי פורמלי בכלל המגזרים בישראל וביניהם: החברה החרדי, החברה הערבי, קהילת הלהט"ב, נוער בסיכון, נוער במרכז ובפריפריה, עולים, יוצאי אתיופיה, דתיים לאומיים, החברה הבדואית, החברה הדרוזית, נוצרים קתולים, קונסרבטיביים ועוד.

ארגוני הילדים הנוער החברים במועצה מחנכים ברוח עקרונות החינוך הבלתי-פורמלי, לסובלנות ולקבלת האחר ומקדמים את ערכיה של מדינת ישראל היהודית והדמוקרטית.

מנכ"ל המועצה מיום הקמתה הוא שלומי קסטרו, לשעבר ראש מכינת "גל" המדרשה להכשרת מנהיגות.

== מבנה ארגוני ==
מנהלי ומנהלות ארגוני הילדים והנוער החברים במועצה מהווים את הוועד המנהל שלה. במועצה מספר וועדות וצוותי פעולה שתפקידם התוויה של מדיניות ארוכת טווח וקיום פעילויות הרלוונטיות לכלל הארגונים החברים. בין הוועדות והצוותים:
ועדת רשויות מקומיות, ועדת שיתופי פעולה בין ארגונים, ועדת שותפויות אסטרטגיות, ועדת שנת השירות, צוות ביטחון ובטיחות, צוות תוכן והדרכה. 

== פעילות ארגוני הנוער והמועצה ==
ארגוני הנוער

ארגוני הילדים והנוער מחנכים ללקיחת אחריות, לנתינה לחברה ומעורבות בקהילה, תוך מתן מענה לתחומי עניין מגוונים של ילדים ובני נוער בישראל באלפי קבוצות ברחבי הארץ ובפריפריה בפרט. בוגרי ארגוני הנוער שותפים לקידום ערכי המנהיגות, ההגשמה, הציונות והקיימות ומגשימים זאת במפעלי החינוך הענפים אותם הם יוזמים ומפעילים. 

מועצת ארגוני הנוער

מועצת ארגוני הילדים והנוער היא ארגון גג של ארגוני הנוער, המועצה מאגדת, מייצגת ומרכזת את הפעילות, העשייה ועבודת המטה המשותפת של ארגוני הנוער ופועלת לאפשר להם להתרחב ולממש את חזונם ביחד ולחוד.

במועצה חברים 23 ארגוני ילדים ונוער הבכירים בישראל ותחומי הפעילות שלה הם ייעוץ והכוונה למטות הארגונים, ניהול פרויקטים חינוכיים ארציים, קיום קשרי ממשל מיטיבים, יצירת שיתופי פעולה בין ארגוניים ועם גורמים במרחב, ביצוע הכשרות מקצועיות וקידום תהליכי מחקר ופיתוח במרחב החינוך הערכי הבלתי פורמלי.

== ארגוני הנוער החברים במועצה ==
נכון לאוקטובר 2021, המועצה מונה 18 ארגוני ילדים ונוער:
* אחריי
* איגי - ארגון נוער גאה
* האות הבינלאומי לנוער
* הצופים הערבים המוסלמים - צופי השלום
* השומר החדש
* התנועה החדשה

* חוגי סיירות קק"ל
* מרכז הצופים הקתולים
* מרכז מעשה
* נוע"ם
* נוער לתת
* נוער מד"א
* נטע@
* פרחי הדגל
* צבאות השם
* רשת בתי הנוער קדימה
* תנועת יחדיו
* תנועת עוז
* חב"ד סיטין ישראל
* עתידנא
* חינוך לפסגות
* קו הזינוק
* התנועה החדשה - השומר החדש

== ראו גם ==
* מועצת תנועות הנוער
*מועצת מכינות הקדם צבאיות

== קישורים חיצוניים ==
* 

* 
* 

==הערות שוליים==

*
קטגוריה:ארגוני חינוך בישראל
קופה אמריקה 1983

תחרות הקופה אמריקה 1983 (1983 Campeonato Sudamericano Copa América), הוא גביע אליפות אמריקה הדרומית בכדורגל ה-32. הטורניר נערך בין ה-27 ביוני ל-12 ביולי 1983, ואורגן על ידי התאחדות הכדורגל הדרום אמריקאית (CONMEBOL). כל עשר הנבחרות החברות בהתאחדות השתתפו בטורניר.

בפעם השלישית ברציפות, והאחרונה עד כה, לא הייתה מדינה מארחת לטורניר, והוא נפרש על פני היבשת. בשלב הבתים חולק הטורניר לשלושה בתים בני שלוש נבחרות כל אחד. הנבחרות נפגשו ביניהן פעמיים (בית וחוץ), ומכל בית העפילה הנבחרת המובילה לחצי הגמר, שם המתינה מחזיקת קופה אמריקה 1979, , שמתוקף זכייתה קיבלה כרטיס חופשי לחצי הגמר. אורוגוואי זכתה בטורניר לאחר שגברה בצמד מפגשי הגמר (בית וחוץ) בתוצאה המצטברת 3–1 על .

==סיבוב ראשון==

בשלב זה, מחולקות הנבחרות לשלושה בתים בני שלוש נבחרות כל אחד. הנבחרות נפגשות אחת עם השנייה פעמיים (בית וחוץ), והראשונה מכל בית מעפילה לחצי הגמר.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר:
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

----
, האלופה המכהנת, העפילה אוטומטית לחצי הגמר
----

===בית א'===

===בית ב'===

===בית ג'===

== שלב הנוק-אאוט ==
=== חצי הגמר ===

----

* 2 - 1 לאורוגוואי בסיכום שני המשחקים

----

* 1 - 1 בסיכום שני המשחקים; ברזיל ניצחה בזכות חוק שערי חוץ

=== הגמר ===

----

* 3 - 1 לאורוגוואי בסיכום שני המשחקים

== מלך השערים ==
חורחה בורוצ'גה, אחד ממלכי השערים
;3 שערים
* חורחה בורוצ'גה
* רוברטו דינמיטה
* קרלוס אגילרה

==קישורים חיצוניים==

* [http://www.rsssf.com/tables/83safull.html קופה אמריקה 1983] ב-rsssf

קטגוריה:קופה אמריקה
קטגוריה:תחרויות כדורגל ב-1983
לאגואה

לאגואה היא שכונה אמידה שמיועדת למגורים, באזור הדרומי של ריו דה ז'ניירו. השכונה ממוקמת מסביב ללגונה דה פריטש, ממנה קיבלה גם השכונה את שמה. מתגוררים בה כ-21,000 תושבים.

השכונה גובלת בשכונות: איפנמה, לבלון, קופקבנה, גאביה, ז'ארדים בוטניקו ואומאיטה. מסביב ללגונת דה פריטש יש שביל אופניים באורך 7.5 קילומטר ופארקים רבים.

השכונה היא השכונה השלישית שהכי יקר לחיות בה בדרום אמריקה. היא אחת מהמקומות היחידים בריו דה ז'ניירו שאין בהם פאבלות.

==קישורים חיצוניים==

*[http://www.rio.com/practical-rio/lagoa לאגואה], באתר rio.com

קטגוריה:ריו דה ז'ניירו: שכונות
בית המשפט לחוקה של איטליה

בית המשפט לחוקה של איטליה (באיטלקית: Corte costituzionale della Repubblica Italiana) הוא בית המשפט העליון של איטליה. במקביל אליו נמצא בית המשפט העליון לערעורים. בית המשפט לחוקה שוכן בארמון הקונסולוטה.

== סמכויות ==
על פי סעיף 134 לחוקת איטליה, בית המשפט שופט במקרים בהם קיימים:
* מחלוקת בנוגע לחוקתיותם של חוקים. אם פסק בית המשפט שחוק איננו חוקתי, תוקפו של החוק יפוג יום לאחר מתן פסק הדין.
* סכסוכים בנוגע לסמכויות בין המדינה למחוזות.
* אישומים פליליים נגד נשיא איטליה.

== נשיא בית המשפט ==
נשיא בית המשפט לחוקה נבחר על ידי בית המשפט ברוב חבריו (8 קולות במקרה של בית משפט מלא). בית המשפט בוחר סגן נשיא או שניים, הממלאים את מקום הנשיא כאשר נבצר ממנו לכהן בתפקידו.
החל משנת 2014 אלסנדרו כריסרואולו מכהן כנשיא בית המשפט לחוקה.

== הרכב ==
בית המשפט לחוקה מורכב מ-15 שופטים שממונים לכהונה של תשע שנים. 5 ממונים על ידי נשיא הרפובליקה, 5 על ידי הפרלמנט האיטלקי ו-5 על ידי בתי המשפט העליונים המנהליים והרגילים.

{| class="wikitable sortable"
|-
! שם !! גוף ממנה !! תאריך בחירה !! תאריך השבעה !! הערות
|-
| אלסנדרו כריסקואולו || בית משפט (בית המשפט העליון לערעורים של איטליה) || 28 באוקטובר 2008 || 11 בנובמבר 2008 || נשיא בית המשפט (מאז ה-12 בנובמבר 2014)
|-
| ג'וזפה פריגו || הפרלמנט || 21 באוקטובר 2008 || 23 באוקטובר 2008 ||
|-
| פאולו גרוסי || הנשיא || 7 בפברואר 2009 || 23 בפברואר 2009 ||
|-
| ג'ורג'יו לטנזי || בית משפט (בית המשפט העליון לערעורים של איטליה) || 19 בנובמבר 2010 || 9 בדצמבר 2010 || סגן נשיא בית המשפט (מאז ה-21 בנובמבר 2014)
|-
| אלדו קרוסי || בית משפט (בית המשפט לרואי חשבון של איטליה) || 17 ביולי 2011 || 13 בספטמבר 2011 ||
|-
| מרתה קרתביה || הנשיא || 2 בספטמבר 2011 || 13 בספטמבר 2011 || סגנית נשיא בית המשפט (מאז ה-21 בנובמבר 2014)
|-
| מריו רוסאריו מורלי || בית משפט (בית המשפט העליון לערעורים של איטליה) || 18 בנובמבר 2011 || 12 בדצמבר 2011 ||
|-
| ג'יאנקרלו קורגיו || בית משפט (מועצת המדינה של איטליה) || 19 בנובמבר 2012 || 28 בינואר 2013 ||
|-
| ג'וליאנו אמטו || הנשיא || 12 בספטמבר 2013 || 18 בספטמבר 2013 ||
|-
| סילבינה סקאיארה || הפרלמנט || 6 בנובמבר 2014 || 11 בנובמבר 2014 ||
|-
| דריה דה-פרטיס || הנשיא || 18 באוקטובר 2014 || 11 בנובמבר 2014 ||
|-
| ניקולו זנון || הנשיא || 18 באוקטובר 2014 || 11 בנובמבר 2014 ||
|-
| מושב ריק || הפרלמנט || || ||
|-
| מושב ריק || הפרלמנט || || ||
|-
| מושב ריק || הפרלמנט || || ||
|}

== ראו גם ==
* חוקת איטליה
* פוליטיקה של איטליה
* נשיא איטליה
* הפרלמנט האיטלקי

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:איטליה: פוליטיקה
איטליה
שלומית וייס

שלומית וייס (נולדה ב-1962) היא מהנדסת חשמל ישראלית, מנכ"לית משותפת, יחד עם סוניל שנוי, של ארגון ההנדסה (Design Engineering Group) של חברת אינטל העולמית. מ-2017 עד יולי 2021 עבדה כסמנכ"לית בכירה להנדסת סיליקון בחברת מלאנוקס. קודם לכן עבדה במשך 28 שנים בחברת אינטל, והייתה סגנית נשיא בחברת אינטל העולמית, ואחת המנהלות הבכירות באינטל ישראל, בין השאר כמנהלת קבוצת NDG (Network Development Group) האחראית על פיתוח תשתיות תקשורת חכמות ומודרניות (כגון האינטרנט של הדברים) וכמנהלת קבוצת CDG (Client Development Group), אחת מקבוצות הפיתוח החשובות של החברה, הממוקמת במרכז הפיתוח בחיפה וביקום.

== ביוגרפיה ==
שלומית וייס נולדה בשנת 1962 ברומניה, ובגיל 7 עלתה לישראל עם משפחתה והתגוררה בחולון.

לאחר שירותה הצבאי כקצינה למדה לתואר ראשון במדעי המחשב בטכניון, אותו קיבלה ב-1987. לאחר סיום התואר, החלה לעבוד באינטל ובשנת 1989 קיבלה תואר שני בהנדסת חשמל מהטכניון.

את הקריירה שלה באינטל החלה כמהנדסת זוטרה בקבוצת פיתוח השבבים, והתקדמה בחברה בתפקידים הנדסיים וניהוליים. בין השאר, היא האישה הראשונה ששימשה כמנהלת קלאסטר בחברה.

במהלך העשור הראשון של המאה ה-21 הובילה את הפיתוח של מעבדי סנדי ברידג'. לאחר מכן ניהלה את קבוצת הארכיטקטורה של אינטל. בתפקידה באינטל הובילה בין היתר את הפיתוח של סדרת מעבדי סקיילייק. היא בעלת פטנטים אחדים בתכנון מיקרומעבדים.

במהלך הקריירה שלה כיהנה וייס בתפקידים רבים ובכירים באינטל, תפקידים שבחלקם הייתה הראשונה בתפקיד, במיוחד באינטל ישראל. בשנת 2014 יזמה את הקמתו של פורום הנשים באינטל.

בספטמבר 2017 מונתה לסמנכ"לית בכירה לפיתוח שבבים בחברת מלאנוקס.

במרס 2020 הוציאה את סיפרה הראשון "מנהיגות עם נשמה" המשתף דוגמאות אמיתיות ולמידות מ-30 שנות הניהול וההנהגה שלה.

ביולי 2021 חזרה לאינטל, כמנכ"לית משותפת, יחד עם סוניל שנוי, של ארגון ההנדסה הגלובלי באינטל. באפריל 2024 פורסם שהיא פורשת מאינטל.

== קישורים חיצוניים ==
* [https://pod.link/1537146122/episode/cc4a92fa63874e0d86bdeb9dc4895f88 מוליכה למחצה] - שלומית וייס בפודקאסט הטכניוניסטים של ארגון בוגרי הטכניון, 2022
* 
* 
* עידן בן טובים, [https://www.geektime.co.il/intel-announces-the-return-of-shlomit-weiss-from-nvidia-and-mellanox/ אינטל חוטפת מ-NVIDIA את שלומית וייס, שתהיה עכשיו אחת מהבכירות בחברה], באתר "גיקטיים", 7 ביולי 2021
* אבי בליזובסקי, [https://chiportal.co.il/שלומית-וייס-האישה-הראשונה-שזוכה-בפרס-מ/ שלומית וייס – האישה הראשונה שזוכה באות מנהיגת תעשיית השבבים], באתר Chiportal, 16 מאי 2022
* 

== הערות שוליים ==

קטגוריה:אינטל ישראל: מנהלים
קטגוריה:ישראלים בתעשיית השבבים
קטגוריה:מהנדסי חשמל ישראלים
קטגוריה:מהנדסות חשמל ישראליות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות בשנות ה-1960
קטגוריה:עולים בשנות ה-1960
קטגוריה:מנהלות ישראליות
קטגוריה:מנהלים ישראלים
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:ישראליות שנולדו ב-1962
קטגוריה:ישראלים שנולדו ב-1962
לה גופרה

גלידרייה של לה גופרה ב[[גן יבנה בישראל]]
לה גופרה היא רשת גלידריות ישראלית.

רשת לה גופרה הוקמה ב־1995, על ידי גלעד סמובסקי. הסניף הראשון נפתח בצפון ישראל. עם הזמן נפתחו כ-20 סניפים, הדרומי ביותר נמצא בגן יבנה.

==מאפייני הרשת==
תקופה ארוכה עיצוב סניפי הרשת היה שונה מעיצוב הקיים במרבית סניפי הרשת כיום. בשנים האחרונות נקבע עיצוב אחיד למרבית הסניפים כשהבולט ביניהם הוא תקרת שמיים כחולה.
רשת ״לה גופרה״ היא רשת גלידריות מהוותיקות בישראל. הרשת מבוססת על שיטת הזכיינות. הזכיינים עוברים הכשרה בייצור גלידות איטלקיות איכותיות כמו גם הכשרה בהכנת קרפים צרפתיים, וופלים בלגיים מסורתיים.

על אף שבסניפי הרשת יש תפריט בסיסי אחיד, קיימת ייחודיות ורב-גווניות בטעמים בסניפי לה גופרה ברחבי הארץ. בין סניפי הרשת יש סניפים כשרים. חומרי הגלם לגלידות מגיעים מיצרני גלידות איטלקיות איכותיות והם בעלי הכשר.

==קישורים חיצוניים==
* 

קטגוריה:גלידריות
גורדיון

הריסותיה של גורדיון
תל גורדיון
גורדיון (ביוונית: Γόρδιον; בלטינית: Gordium; בטורקית: Gordion) הייתה בירתה העתיקה של פריגיה. מיקומה נמצא בשטחי נפת אנקרה במחוז מרכז אנטוליה בטורקיה המודרנית. ב-2023 האתר הארכאולוגי של גורדיון הוכרז כאתר מורשת עולמית של אונסק"ו.

==היסטוריה==
תל גורדיון נמצא כ-90 ק"מ דרומית מערבית לאנקרה. תאריך יסודה המדויק אינו ידוע, אך נראה כי נוסדה בערך במקביל לנפילת האימפריה החתית סביב 1200 לפנה"ס בסמוך לפרוץ משבר תקופת הברונזה על חורבותיו של בית קברות חתי. מקורם של הפריגים אינו ידוע בוודאות, אך נראה שמדובר בעלית אריסטוקרטית ממוצא בלקני שהיגרה לאזור, כבשה אותו ושלטה בתושבים מקומיים. נראה כי השולטים החדשים לא השמידו את התרבות הקיימת, אלא הוסיפו לה נופך משלהם.

תארוכה של גורדיון לוט בערפל. תחילה היה מקובל שתקופת הזוהר של העיר הייתה בין המאה ה-9 למאה ה-8 לפנה"ס והסתיימה עם גל הפלישה הקימרי בסוף המאה ה-8. אך ממצאים מאוחרים יותר העלו שתאריך החורבן מוקדם בהרבה והתרחש סביב שנת 800 לפנה"ס והוא לא קשור לפלישה הקימרית. 

העיר השתקמה מהחורבן והייתה לחלק מהממלכה הלידית ומאוחר יותר לחלק מהאימפריה הפרסית. בשנת 333 לפנה"ס נכבשה העיר על ידי אלכסנדר הגדול במהלך כיבוש האימפריה הפרסית על ידי אלכסנדר הגדול. העיר איבדה מחשיבותה במהלך התקופה הרומית וננטשה.

מראשית המאה ה-20 הפך התל למוקד חשוב של מחקר ארכאולגי הנמשך עד היום.

==ראו גם==
* הקשר הגורדי

==לקריאה נוספת==
<div class="mw-content-ltr">
* R. D. Barnett in F. W. Walbank, E. A. Astin, M. W. Frederiksen, R. M. Ogilvie (ed), The Cambridge Ancient history, vol 2 part 2, Cambridge university press, 1984.
</div>

==קישורים חיצוניים==

* 
* 
* 

==הערות שוליים==

קטגוריה:טורקיה: אתרים ארכאולוגיים
חיל האוויר המלכותי של בחריין

חיל האוויר המלכותי של בחריין (בערבית: سلاح الجو الملكي البحريني; באנגלית: Royal Bahraini Air Force, RBAF) הוא הזרוע האווירית של צבא בחריין. החיל גדל מ-650 חיילים בשנת 1992 ל-1,500 בשנת 2009.

==היסטוריה==

הזרוע האווירית של צבא בחריין נוסדה בשנת 1977 ובתחילת דרכה הפעילה רק מסוקים. בשנת 1986 הוזמנו מטוסי קרב סילוניים מדגם F-5 מארצות הברית.

בשנת 1987 אורגן צבא בחריין מחדש ופוצל לשלוש חיילות עיקריים: חיל רגלים, חיל ים וחיל אוויר כאשר שמה של הזרוע האווירית לשעבר שונה ל"חיל האוויר של אמירות בחריין". בשנת 1990 חיל זה החל להצטייד במטוסי F-16 שתרמו רבות לכוחו וליכולתו המבצעית. ב-2 באוגוסט 1990 מספר מטוסי קרב של חיל האוויר הכוויתי נחתו בבסיסי חיל האוויר של בחריין, לאחר שעיראק פלשה לכווית. במלחמת המפרץ שבאה לאחר הפלישה, חיל האוויר של בחריין הטיס לראשונה את מטוסי ה-F-16 וה-F-5 שברשותו לצורך משימות הגנה והתקפה ב-25 בינואר 1991. מלחמת המפרץ הסתיימה כחודש לאחר מכן, ב-28 בפברואר 1991.

משלוח נוסף של מטוסי F-16 עבור החיל הגיע בשנת 2000. המטוסים החדשים צוידו בטילי AIM-120 אמראם, השימוש המבצעי הראשון בטילים אלה נעשה על ידי חיל האוויר האמריקאי בשנת 1992. לאחר הבחירות במדינה ב-14 בפברואר 2002, בחריין הפכה מאמירות לממלכה ועל כן שינתה את שמות הכוחות המזוינים שברשותה. שם הזרוע האווירית שונה מ"חיל האוויר של אמירות בחריין" ל"חיל האוויר המלכותי של בחריין". ביוני 2007, החיל רכש מספר מסוקי UH-60 בלק הוק לצורך משימות תקיפה וכן חילוץ והצלה.

ממשלת בריטניה ניהלה מגעים עם בחריין כדי שזו האחרונה תרכוש ממנה מספר מטוסי יורופייטר טייפון. בפועל, בחריין שוקלת לרכוש עבור חיל האוויר את אחד ממטוסי הקרב הבאים: יורופייטר טייפון, JAS-39 גריפן (תוצרת שוודיה), דאסו ראפאל (מתוצרת צרפת) או את ה-F-35 לייטנינג II האמריקאי.

בינואר 2014, חיל האוויר של בחריין החל לחפש תחליפים למסוקי ה-AH-1 קוברה שברשותה. בין המועמדים הפוטנציאליים נמנים: AH-64 אפאצ'י, מיל מי-28 ו-קמוב Ka-50.

===תקריות ואסונות===

מטוס F-16 אחד של החיל התרסק במפרץ הפרסי ב-27 בספטמבר 2003, 75 קילומטרים צפונית לבחריין.

==מטוסים ומסוקים==

שני מטוסי קרב מדגם F-5 בדרכם לבחריין

{| class="wikitable"
|-
! שם כלי הטיס !! ארץ מוצא !! סוג !! דגם !! בשירות
|-
! style="align: center; background: lavender;" colspan="7"|מטוסי קרב
|-
| F-5 || ארצות הברית || מטוס קרב || F-5E || 8
|-
| F-16 || ארצות הברית || רב-משימתי || F-16C || 17
|-
! style="align: center; background: lavender;" colspan="7"|מסוקים
|-
| AH-1 קוברה || ארצות הברית || מסוק קרב || AH-1E/F || 22
|-
| בל 212 || ארצות הברית || תובלה || AB212 || 18
|-
| UH-60 בלק הוק || ארצות הברית || תובלה || UH-60M || 8
|-
! style="align: center; background: lavender;" colspan="7"|מטוסי אימון
|-
| F-5 || ארצות הברית || מטוס אימון סילוני || F-5F || 4
|-
| F-16 || ארצות הברית || מטוס אימון סילוני || F-16D || 4
|-
| AH-1 קוברה || ארצות הברית || מסוק אימון || AH-1P || 8
|}

==קישורים חיצוניים==

קטגוריה:בחריין: תעופה
בחריין
קטגוריה:בחריין: צבא וביטחון
דוד מורדכוביץ' סידלר

דָוִד מוֹרְדְכּוֹבִיץ' סִידְלֶר (ברוסית: Давид Мордкович Сидлер; 4 במרץ 1905 - 16 באוקטובר 1981) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה.

== ביוגרפיה ==
נולד בעיירה טולצ'ין במשפחת פועלים יהודים שם גם סיים שבע שנות לימוד בבית ספר והצטרף למפלגה הקומוניסטית ב-1926.

ב-1941 במסגרת אווקואציה הועבר לעיר פרונזה ברפובליקה הסובייטית הסוציאליסטית הקירגיזית שם עבד במחלקת אספקה ושיווק של מאפיה גדולה.

גויס לצבא האדום ב-1942 והגיע לחזית הדרום-מערבית ביולי 1943 משם המשיך לחזיתות האוקראינית השלישית והביילורוסית הראשונה.

בקיץ 1944 היה למפעיל תותח 45 מ"מ ברגימנט מס' 74 באוגדת גדס"ר מס' 27. ב-2 באוגוסט אותה השנה בצליחת הנהר ויסלה ליד הכפר מנישב, שנמצא צפון-מערבית למאגנושב, העביר תותח עם תחמושת מלאה לצידו השני של הנהר. בהמשך, בהיותו ביחידת חיל רגלים פגע ישירות בשני מקלעים ואנשי צוותם, נגמ"ש, 6 מוקדי ירי ו-20 חיילי ורמאכט. בפקודה מ-18 בספטמבר קיבל על הפעולות הללו את עיטור התהילה מדרגה שלישית.

ב-4 בינואר 1945 במהלך פריצת הגנת הגרמנים בגדה השמאלית של ויסלה סמוך לכפר מריאמפול צפונית לגלובצ'וב חיסל עמדה שמנעה התקדמות של הכוח הרוסי והמשיך בהתקדמות, תוך חיסול של חיילי אויב נוספים ותותחי אויב. בצליחת הנהר אודר השתתף ביצירת מאחז קיסטרין ובקרב על העיר קיסטרין ב-12 במרץ בהיותו בדרגת סרז'נט (סמל) חיסל 2 עמדות מקלעים של האויב. על כל הפעולות הללו קיבל את עיטור התהילה מדרגה שנייה ב-26 במרץ.

בהמשך עוטר גם בעיטור התהילה, כאשר במהלך הקרב על ברלין במהלך אחד הקרבות תפס את הפיקוד על מחלקה שמפקדה הנהרג וניהל אש משני תותחים. ב-18 באפריל בהמשך למערכה בשחרור העיר דידרסדורף כשהוא בדרגת סטרשינה (רב-סמל) נפגע בשתי ידיו ואף שאייש לבד עמדת תותח הוא המשיך בירי על אויב שפתח במתקפת נגד. את העיטור קיבל בפקודה מ-15 במאי 1946.

שוחרר מן השירות בסתיו 1945 והתגורר בעיר דניפרופטרובסק. עבד באגוד לייצור נעליים.

נפטר ב-16 באוקטובר 1981.

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מעוטרי עיטור התהילה
קטגוריה:סובייטים שנולדו ב-1905
קטגוריה:סובייטים שנפטרו ב-1981
יצחק בן מאיר

רבי יצחק בן מאיר (המכונה בדרך כלל ריב"ם, ר"י בר"מ, ולעיתים רחוקות רבי יצחק צרפתי) היה פרשן התלמוד, פייטן ומבעלי התוספות, נכדו של רש"י. חי בין השנים 1095–1135 לערך.

== משפחתו ==
ריב"ם היה בנם של רבי מאיר בן שמואל "אבי הרבנים" ויוכבד בת רש"י, ואחיהם של רשב"ם, רבנו תם ור' שלמה. היו לו שבעה בנים. ייתכן שאחד מהם הוא החכם המוזכר בתוספותיו של רבינו שמשון משאנץ בשם ר' שלמה גיסו של ר"י הזקן, ואולי הכוונה אינה לבנו של ר' יהודה ב"ר יום טוב אלא לבנו של ריב"ם, שהיה אחיה החורג של אשתו של ר"י.

== קורות חייו ==
רבי יצחק בן מאיר היה מגדולי דורו, לצד אֶחָיו נכדי רש"י; בין היתר למד אצלו גם אחיינו הצעיר רבי יצחק, שכונה לימים ר"י הזקן והפך לגדול הדור בצרפת. אין פרטים רבים הידועים על תולדות חייו.

ריב"ם נפטר בגיל מוקדם, בחיי אביו ואמו; עם פטירתו קונן עליו אחיו רבנו תם: 

אלמנתו של ריב"ם נישאה לרבי יהודה ב"ר יום טוב מפלייזא, קרובו הצעיר של בעלה הראשון (ר' יהודה היה נכדו של הריב"ן חתן רש"י, וריב"ם היה בנו של רבינו מאיר חתן רש"י). 

בתו של ר' יהודה ב"ר יום טוב נישאה מאוחר יותר לר"י הזקן, וכך הפכה אלמנת רבו ריב"ם לחמותו של ר"י, שהיה דן איתה במנהגיו של רבו ריב"ם, וכדברי ר"י: 

== יצירתו ==
ריב"ם חיבר תוספות למסכתות רבות, והוא מוזכר פעמים רבות בתוספות שנדפסו על הש"ס. בנוסף שלח ידו בפיוט, בדומה לאחיו רבנו תם, והשתמרו ממנו כיום כמה פיוטי סליחות (כמו הפיוט "ישראל עמך תחינה עורכים").

==עץ משפחת רש"י==

==הערות שוליים==

קטגוריה:בעלי התוספות
קטגוריה:פייטני אשכנז וצרפת
קטגוריה:משפחת רש"י
קטגוריה:ראשוני צרפת
קטגוריה:יהודים הקבורים בצרפת
טאלונס

טאלונס (באנגלית: TALONS, ראשי תיבות של: Towed Airborne Lift of Naval Systems) היא מערכת טקטית ניסיונית בפיתוח DARPA המיועדת לפעול כלוויין עבור ספינות קרב.

המערכת כוללת מטע"ד המונף אל השמיים באמצעות מצנח רחיפה ורתום אל הסיפון באמצעות כננת. המערכת משפרת את יכולות התצפית של הספינות (העלייה לגובה מגדילה את האופק הנראה), מסייעת באיסוף מודיעין ומגדילה את המודעות של הספינה לפלטפורמות שבסביבתה.

טאלונס מסוגל לשאת עד 70 קילו של ציוד מטען נוסף לגובה של עד 460 מטרים, בסדרי גודל יותר מתרנים ועמודי ההגבהה (Mast) הקיימים כיום בספינות.

טאלונס הוא חלק מפרויקט TERN.

בשנת 2019 בוצע ניסוי ראשון של המערכת.

== קישורים חיצוניים ==
* חשיפת אב-טיפוס של המערכת ב[http://www.darpa.mil/news-events/2015-09-24 אירוע של DARPA], ספטמבר 2015
* [http://www.globes.co.il/news/article.aspx?did=1001070857 ספינות קרב הופכות מסוכנות יותר], באתר גלובס, אוקטובר 2015

== הערות שוליים ==

קטגוריה:ארצות הברית: צבא וביטחון
קטגוריה:אמצעי לחימה ימיים
המאהב (סרט קולנוע ישראלי)

המאהב הוא סרט קולנוע ישראלי משנת 1986, המבוסס על הספר "המאהב" מאת אברהם ב. יהושע. את הסרט ביימה מיכל בת-אדם, שגם כיכבה בו לצד יהורם גאון וגם כתבה את התסריט יחד עם צביקה קרצנר. הפיקו מנחם גולן ויורם גלובוס, כשהמפיק בפועל היה איציק קול.

==עלילה==

אדם (יהורם גאון) ואסיה (מיכל בת-אדם) הם זוג חיפאי נשוי, שחדל לקיים יחסי מין. הסיבה לכך אינה מוסברת בסרט (בניגוד לספר). אסיה מתקשה בלימודי הדוקטורט כי היא צריכה מתורגמן ספרדי ואדם בהיותו בעל מוסך, מתקן את מכוניתו של גבריאל (רוברטו פולק) ומשכנעו להיות המתורגמן שלה, על מנת להשיב לו ארבעת אלפים לירות על התיקון. 

גבריאל הוא ישראלי תושב ארגנטינה, שמבקר בארץ כדי לאסוף את הירושה של סבתו (פאני לוביץ') הגוססת (בניגוד לספר, שמה של הסבתא לא מוזכר בסרט). הוא הביא מכונית ישנה מסוג נדיר, השייכת לסבתא, לתיקון במוסך ואינו מבין כמה יקר יהיה התיקון. אדם דוחק בו לעבוד בבית המשפחה כמתורגמן, כדי לפרוע את התשלום. די מהר, אדם, כמו גם דפנה (אביגיל אריאלי), בתם בת השש עשרה של אסיה ואדם, מבינים כי גבריאל ואסיה היו למאהבים.

מלחמת יום הכיפורים פורצת, אדם לוחץ על גבריאל להתגייס לצה"ל ומאז הוא והמכונית של סבתו נעלמים. המלחמה נגמרת וגם עסקאות חילופי השבויים שאחריה מסתיימות. אולם גבריאל אינו חוזר. אדם לוקח עמו את נעים (אווס חטיב), נער ערבי שעובד במוסך שלו, כדי לפרוץ לדירת הסבתא ולחפש את גבריאל או רמזים על אודות מיקומו. השניים מגלים כי הסבתא התאוששה. 

הסבתא מייעצת לאדם לחפש את גבריאל בלילות ולא בימים. לכן אדם מתחיל לעבוד בלילות, עם נעים, בגרירת מכוניות מתאונות דרכים. דפנה מתעקשת להצטרף אליהם לעבודה ומתחילה לנשור מבית הספר ולהתקרב אל נעים. בתקופה זו, טלי (נועה אייזיק), חברתה לספסל הלימודים של דפנה, מתחילה להתקרב אל אדם אביה של חברתה. תחילה היא מסירה את הבגד העליון של בגד הים שלה, על מנת לחשוף את גופה העליון. לאחר מכן היא מזמינה אותו לשדה, מלטפת אותו, ולמרות התנגדויותיו, ומעצוריו, בסופו של דבר הם שוכבים. לאחר מכן הוא אומר לה שזו הייתה טעות וחולשה מצידו.

באחד הלילות אדם מוצא, באתר תאונת פגע וברח, חלק מהפח של המכונית שברשות גבריאל. הנהג של המכונית השנייה, שהייתה מעורבת בתאונה, מספר לאדם שבמכונית הבורחת היו חרדים והם נסעו לכיוון ירושלים. אדם ממקד את חיפושיו בשכונת מאה שערים ומוצא את גבריאל.

גבריאל מספר שהוא גויס לחזית המלחמה וברח משם עם חרדים, שבאו לשמח את החיילים. בסמיכות זמנים, סבתו של גבריאל נפטרת ואסיה מבקשת ממנו לעזוב, לדבריה, כך שלא ישוב לראותם עוד. בעת חזרת אדם, אסיה וגבריאל הביתה, הם תופסים את נעים ודפנה לאחר קיום יחסי מין. אדם מחזיר את נעים לכפרו ומפטר אותו. ברגעי הפיטורין ליד הכפר, אדם מושיט לו חבילה גדולה של שטרות על מנת שיחזור ללימודים. אך נעים מסרב. בשובו הביתה, אסיה ממתינה לו, ומספרת לו על הפרידה מגבריאל.

==שחקנים נוספים==

* מרדכי בן זאב - מנהל המוסך
* רמי ברוך - מורה למתמטיקה בבית הספר

==קישורים חיצוניים==

* [https://web.archive.org/web/20151018082851/http://vod.walla.co.il/movie/2836592/the-lover הסרט ״המאהב״ לצפייה ישירה], באתר וואלה! NEWS

קטגוריה:חיפה בקולנוע
קטגוריה:יהורם גאון
קטגוריה:ירושלים בקולנוע
קטגוריה:סרטי 1986
קטגוריה:סרטי מיכל בת-אדם
קטגוריה:סרטים בעברית
קטגוריה:סרטים ישראליים
קטגוריה:סרטים ישראליים מבוססי ספרים
קטגוריה:צה"ל בקולנוע
קטגוריה:סרטים על פי ספרי אברהם ב. יהושע
קטגוריה:סרטי יהורם גאון
קטגוריה:סרטים ישראליים משנת 1986
שביט סוויפט-טאטל

שביט סוויפט-טאטל, המסומל באופן רשמי כ-109P/Swift–Tuttle, הוא שביט מחזורי בעל זמן הקפה של 133 שנה. הוא התגלה בנפרד על ידי לואיס סוויפט ב-16 ביולי 1862 ועל ידי הוראס טאטל ב-19 ביולי 1862. זהו שביט בעל מסלול קבוע, ומקיים תהודה מסלולית ביחס של 1:11 עם כוכב הלכת צדק - השביט משלים הקפה אחת על כל 11 הקפות של צדק. קוטר גרעין השביט הוא 26 ק"מ.<ref></ref> 

על פי רישומים של אסטרונומים סינים, בשנת 188 בהירותו של השביט הייתה 0.1. ב-1862, שנת גילויו, בהירותו של השביט הייתה כשל כוכב הצפון. בשנת 1992 השביט חלף שוב בקרבת כדור הארץ, וניתן היה לצפות בו באמצעות משקפת. השביט צפוי להתקרב שוב לכדור הארץ בשנת 2126, אז בהירותו תהיה כ-0.7.

שביט סוויפט-טאטל הוא שביט-האב של הפרסאידים, מטר מטאורים חזק המופיע מדי שנה בחודשים יולי-אוגוסט כאשר כדור הארץ חולף דרך שובל האבק של השביט. 

==איום אפשרי על כדור הארץ==
מסלולו של שביט סוויפט-טאטל מביא אותו לקרבה יחסית לכדור הארץ. כאשר נצפה בשנת 1992, תאריך המעבר של השביט בפריהליון סטה מהמועד המשוער ב-17 יום. אסטרונומים זיהו אז כי אם מעברו הבא של השביט בפרהיליון, הצפוי ל-11 ביולי 2126, יסטה אף הוא ב-15 יום - השביט יחלוף בקרבה מסוכנת לכדור הארץ בתאריך 14 באוגוסט 2126. בהתחשב בגודלו של השביט (26 ק"מ), גילוי זה עורר חשש בקרב האסטרונומים, ועודד אסטרונום אמריקאי חובב בשם גארי קרונק לחקור את מופעיו של השביט בעבר. קרונק גילה כי השביט נצפה ככל הנראה על ידי אסטרונומים סינים בשנים 69 לפנה"ס ו-188 לספירה. ממצאים אלה הובילו לחישוב מחדש של מסלולו של השביט, והתגלה כי מסלולו של השביט יציב לחלוטין וכי אין כלל איום להתנגשות עם כדור הארץ ב-2000 השנים הקרובות לפחות. החישובים המחודשים הראו כי ב-5 באוגוסט 2126 יחלוף השביט במרחק של 0.153 יחידות אסטרונומיות (כ-23 מיליון ק"מ) מכדור הארץ. הדיווחים בשנת 1992 אודות התנגשות אפשרית של שביט סוויפט-טאטל עם כדור הארץ היו אחד הגורמים להגדרת סולם טורינו, המדרג את הסיכון לפגיעת גופים קרובי-ארץ בכדור הארץ.

בעתיד הרחוק אכן צפוי השביט לעבור בקרבת כדור הארץ. האירוע צפוי להתרחש בשנת 4479, בסביבות 15 בספטמבר, אז יתקרב השביט עד כדי 0.03-0.05 יחידות אסטרונומיות מכדור הארץ (כ-5-7 מיליון ק"מ, כעשירית מהמרחק של מאדים מכדור הארץ), וההסתברות לפגיעה בכדור הארץ נאמדת כ-0.0001%. שביט סוויפט-טאטל הוא גרם השמים הגדול ביותר במערכת השמש שמתקרב באופן מחזורי לכדור הארץ במהירות גבוהה (כ-60 ק"מ/שנייה). התנגשות של השביט בכדור הארץ תהיה חזקה פי כ-27 מפגיעת המטאוריט בכדור הארץ לפני כ-65 מיליון שנה, פגיעה שיצרה את מכתש צ'יקשולוב והביאה להכחדת קרטיקון-שלישון (הכחדת 80% מכלל היצורים על פני כדור הארץ, בכללם הדינוזאורים). לאור נתונים אלה, וחרף הסיכוי הקלוש לפגיעה, תואר בעבר שביט סוויפט-טאטל כ"עצם השמימי המסוכן ביותר הידוע לאנושות".

==קישורים חיצוניים==

* [http://www.minorplanetcenter.net/db_search/show_object?object_id=109P פרטים אודות 109P/Swift-Tuttle] באתר האינטרנט של Minor Planet Center
* [http://ssd.jpl.nasa.gov/sbdb.cgi?sstr=109P;cad=1 פרטים אודות 109P/Swift-Tuttle] באתר האינטרנט של נאס"א

==הערות שוליים==

קטגוריה:שביטים
קטגוריה:גופים קרובי ארץ
קופה אמריקה 1979

תחרות הקופה אמריקה 1979 (1979 Campeonato Sudamericano Copa América), הוא גביע אליפות אמריקה הדרומית בכדורגל ה-31. הטורניר נערך בין ה-18 ביולי ל-12 בדצמבר 1979, ואורגן על ידי התאחדות הכדורגל הדרום אמריקאית (CONMEBOL). כל עשר הנבחרות החברות בהתאחדות השתתפו בטורניר.

בפעם השנייה ברציפות לא הייתה מדינה מארחת לטורניר, והוא נפרש על פני היבשת. בשלב הבתים חולק הטורניר לשלושה בתים בני שלוש נבחרות כל אחד. הנבחרות נפגשו ביניהן פעמיים (בית וחוץ), ומכל בית העפילה הנבחרת המובילה לחצי הגמר, שם המתינה מחזיקת קופה אמריקה 1975, , שמתוקף זכייתה קיבלה כרטיס חופשי לחצי הגמר.

נבחרות ו העפילו לגמר, וניצחו כל אחת במשחק הביתי שלה. מתוקף חוקי התחרות, הקבוצות התייצבו למשחק פלייאוף במגרש נייטרלי, שהסתיים בשוויון 0-0 לאחר הארכה. בעקבות כך זכתה פרגוואי בתואר, שכן ניצחונה במשחק הראשון (3-0) היה גבוה מניצחונה של צ'ילה בגומלין (1-0). הייתה זו הזכייה השנייה בהיסטוריה של פרגוואי בתואר, 26 שנים לאחר זכייתה הראשונה.

==סיבוב ראשון==

בשלב זה, מחולקות הנבחרות לשלושה בתים בני שלוש נבחרות כל אחד. הנבחרות נפגשות אחת עם השנייה פעמיים (בית וחוץ), והראשונה מכל בית מעפילה לחצי הגמר.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר:
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

----
, האלופה המכהנת, העפילה אוטומטית לחצי הגמר
----

===בית א'===

===בית ב'===

===בית ג'===

== שלב הנוק-אאוט ==
=== חצי הגמר ===

----

* 2 - 1 לצ'ילה בסיכום שני המשחקים

----

* 4 - 3 לפרגוואי בסיכום שני המשחקים

=== הגמר ===

----

=== משחק הפלייאוף ===

* פרגוואי ניצחה בזכות הפרש שערים (3 - 1)

== מלך השערים ==
;ארבעה שערים
* חורחה פרדו
* אאוחניו מורל

;שלושה שערים
* סוקרטס
* קרלוס קאסלי
* קרלוס ריבאס
* רומריטו

==קישורים חיצוניים==
* [http://www.rsssf.com/tables/79safull.html קופה אמריקה 1979] ב-rsssf

קטגוריה:קופה אמריקה
קטגוריה:תחרויות כדורגל ב-1979
טקאקי קג'יטה

טקאקי קג'יטה (ביפנית: 梶田 隆章; נולד ב-9 במרץ 1959) הוא פיזיקאי יפני.

בשנת 2015 זכה בפרס נובל לפיזיקה יחד עם ארתור מקדונלד על גילוי תנודות בחלקיקי נייטרינו, ובעקיפין גילוי העובדה שלחלקיקי נייטרינו יש מסה.

==ביוגרפיה==
קג'יטה נולד ב-9 במרץ 1959 במחוז סאיטאמה. הוא למד באוניברסיטת סאיטאמה עד 1981, וב-1986 קיבל דוקטורט מאוניברסיטת טוקיו. החל מ-1988 הוא עובד במכון לקרינה קוסמית באוניברסיטת טוקיו, ב-1992 התמנה לעוזר פרופסור, וב-1999 לפרופסור. ב-1999 מונה למנהל אגף למחקר חלקיקי הנייטרינו הקוסמיים במכון.

ב-1998 גילה עם צוותו כי קרניים קוסמיות פוגעות בכדור הארץ וגורמות לחלקיקי נייטרינו לשנות את טעמם, גילוי שנודעת לו משמעות מכרעת באשר לקביעה בדבר היותם של חלקיקי הנייטרינו נושאי מסה. הוא זכה בפרס נובל לפיזיקה לשנת 2015, יחד עם ארתור מקדונלד, על גילוי התופעה וחקר משמעותה לגבי מסת החלקיקים. בשנת 2016 זכה בפרס פריצת הדרך בפיזיקה יסודית יחד עם שותפים עמיתים.

==קישורים חיצוניים==

* 

* 

קטגוריה:פיזיקאים יפנים
קטגוריה:מדענים יפנים
קטגוריה:זוכי פרס נובל לפיזיקה
קטגוריה:זוכי פרס נובל יפנים
קטגוריה:יפנים שנולדו ב-1959
קטגוריה:בוגרי אוניברסיטת טוקיו
קטגוריה:סגל אוניברסיטת טוקיו
קטגוריה:זוכי פרס פריצת הדרך בפיזיקה יסודית
קטגוריה:מקבלי עיטור מסדר התרבות
קופה אמריקה 1975

תחרות הקופה אמריקה 1975 (1975 Campeonato Sudamericano Copa América), הוא גביע אליפות אמריקה הדרומית בכדורגל ה-30. הטורניר נערך בין ה-17 ביולי ל-28 באוקטובר 1975, ואורגן על ידי התאחדות הכדורגל הדרום אמריקאית (CONMEBOL). כל עשר הנבחרות החברות בהתאחדות השתתפו בטורניר.

הטורניר חזר לפעילות אחרי שמונה שנים, והחליף את שמו מאליפות אמריקה הדרומית לקופה אמריקה (גביע אמריקה). כמו כן, הטורניר שינה את מתכונתו, והציג לראשונה שלב נוקאאוט. כמו כן, בפעם הראשונה בהיסטוריה, לא הייתה מדינה מארחת לטורניר, והוא נפרש על פני היבשת. בשלב הבתים חולק הטורניר לשלושה בתים בני שלוש נבחרות כל אחד. הנבחרות נפגשו ביניהן פעמיים (בית וחוץ), ומכל בית העפילה הנבחרת המובילה לחצי הגמר, שם המתינה מחזיקת קופה אמריקה 1967, , שמתוקף זכייתה קיבלה כרטיס חופשי לחצי הגמר.

נבחרות ו העפילו לגמר, וניצחו כל אחת במשחק הביתי שלה. מתוקף חוקי התחרות החדשים, הקבוצות התייצבו למשחק פלייאוף במגרש נייטרלי, שהסתיים בניצחונה של פרו 1-0 משער של הוגו סוטיל. פרו זכתה בטורניר בפעם השנייה בתולדותיה, ולראשונה מזה 36 שנים.

==סיבוב ראשון==
בשלב זה, מחולקות הנבחרות לשלושה בתים בני שלוש נבחרות כל אחד. הנבחרות נפגשות אחת עם השנייה פעמיים (בית וחוץ), והראשונה מכל בית מעפילה לחצי הגמר.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר: 
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

----
, האלופה המכהנת, העפילה אוטומטית לחצי הגמר
----

===בית א'===

===בית ב'===

===בית ג'===

== שלב הנוק-אאוט ==
=== חצי הגמר ===

----

* 3 - 1 לקולומביה בסיכום שני המשחקים

----

* 3 - 3 בסיכום שני המשחקים; פרו ניצחה בהגרלה

=== הגמר ===

----

=== משחק הפלייאוף ===

== מלכי השערים ==
;4 שערים
* לאופולדו לוקה
* ארנסטו דיאס
;3 שערים
* מריו קמפס
* דניאל קילר
* אובידיו מצה
* דניבאל
* נליניו
* פלהיניה
* רוברטו בטאטה
* חואן קרלוס אובליטס
* אוסבלדו רמירס

==קישורים חיצוניים==

* [http://www.rsssf.com/tables/75safull.html קופה אמריקה 1975] ב-rsssf

קטגוריה:קופה אמריקה
קטגוריה:תחרויות כדורגל ב-1975
פביאן דלף

פביאן דלף (באנגלית: Fabian Delph; נולד ב-21 בנובמבר 1989) הוא כדורגלן עבר אנגלי ששיחק בעמדת הקשר והמגן השמאלי.

==קריירה==
דלף נולד בברדפורד במערב יורקשייר. הוא החל לשחק כדורגל מקצועי בגיל 11 במחלקת הנוער של ברדפורד סיטי. לאחר שנה עבר למחלקת הנוער של לידס יונייטד. ב-2006 בגיל 16 חתם על חוזה מקצועי בקבוצה לשנתיים. ב-6 במאי 2007 ערך את הופעתו הבכורה בקבוצה בהפסד 0–2 לדרבי קאונטי במחזור האחרון בליגה. ב-6 בספטמבר 2008 הבקיע את שערו הראשון בקבוצה בניצחון 2–5 על קרו אלכסנדרה. בעונת 2008/2009 נהפך לשחקן הרכב קבוע ושיחק 50 משחקים במשך כל העונה.

ב-3 באוגוסט 2009 חתם דלף באסטון וילה מהפרמייר ליג. ב-8 באוגוסט 2009 ערך את הופעתו הבכורה בקבוצה בניצחון 0–1 על פיורנטינה במשחק ידידות. ב-15 באוגוסט ערך את הופעתו הבכורה בפרמייר ליג בהפסד 0–2 לויגאן את'לטיק. ב-23 בינואר 2010 הבקיע את שערו הבכורה בקבוצה בניצחון 2–3 על ברייטון אנד הוב אלביון בגביע האנגלי. ב-17 באפריל 2010 נפצע דלף באימון ברצועה הצולבת, ונעדר במשך עשרה חודשים עד שחזר ב-26 בפברואר 2011 בניצחון 1–4 על בלקברן רוברס.

ב-20 בינואר 2012 הושאל דלף לחודש ללידס יונייטד, ב-21 בינואר ערך את הופעתו הבכורה המחודשת בלידס בניצחון 1–3 על איפסוויץ' טאון. ב-4 בדצמבר 2013 הבקיע את שערו הראשון בפרמייר ליג בניצחון 2–3 על סאות'המפטון. ב-19 באפריל 2015 הבקיע את שער הניצחון בחצי גמר הגביע האנגלי נגד ליברפול שהעלה את אסטון וילה לגמר הגביע האנגלי הראשון מ-2000. בגמר קבוצתו הפסידה 0–4 לארסנל.

ב-17 ביולי 2015 חתם לחמש שנים במנצ'סטר סיטי עבור 8 מיליון אירו. ב-24 ביולי ערך את הופעתו הבכרה בסיטי בהפסד 1–4 לריאל מדריד במשחק ידידות. ב-28 בנובמבר 2015 הבקיע את שערו הראשון בקבוצה בניצחון 1–3 על סאות'המפטון. בעונת 2017/2018 דלף שיחק 21 משחקי פרמייר ליג שבמרביתם הוא שיחק בעמדת המגן השמאלי, העמדה הלא טבעית שלו, בשל פציעתו של בנז'מן מנדי. בסיום אותה עונה הוא זכה עם מנצ'סטר סיטי באליפות הפרמייר ליג ובגביע הליגה. בעונת 2018/2019 זכה עם סיטי בטראבל האנגלי(גביע הפוטבול ליג, הגביע האנגלי ואליפות אנגליה).

ב-15 ביולי 2019 חתם דלף באברטון לשלוש שנים.

ב-27 בספטמבר 2022 הכריז על פרישה ממשחק פעיל.

===נבחרת אנגליה===
לאחר ששיחק בנבחרות אנגליה עד גיל 19 ו-21, ב-28 באוגוסט 2014 זומן לראשונה לנבחרת אנגליה לקראת משחק הידידות נגד ומשחק מוקדמות יורו 2016 נגד . ב-3 בספטמבר 2014 ערך את הופעתו הבכורה בנבחרת בניצחון 0–1 על נורווגיה.

== קישורים חיצוניים ==

* [http://www.mcfc.co.uk/Teams/First-team/Midfielders/Fabian-Delph פביאן דלף] באתר הרשמי של מנצ'סטר סיטי

קטגוריה:קשרי כדורגל אנגלים
קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני לידס יונייטד
קטגוריה:כדורגלני אסטון וילה
קטגוריה:כדורגלני מנצ'סטר סיטי
קטגוריה:כדורגלני אברטון
קטגוריה:כדורגלני נבחרת אנגליה
קטגוריה:כדורגלני מונדיאל 2018
קטגוריה:אנגלים שנולדו ב-1989
קופה אמריקה 1967

אליפות אמריקה הדרומית 1967 (1967 Campeonato Sudamericano) היא המהדורה ה-29 של אליפות אמריקה הדרומית בכדורגל. הטורניר נערך באורוגוואי בין ה-17 בינואר ל-2 בפברואר 1967, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שש נבחרות החברות בהתאחדות.

הטורניר שוחק בפעם האחרונה בשמו ובמתכונתו הנוכחית. לאחריו, הוחלף שמו מאליפות אמריקה הדרומית לקופה אמריקה (גביע אמריקה), ונוסף לו שלב נוקאאוט. הטורניר שוחק במתכונת של בית גמר בן שש נבחרות, ביניהן בהופעת בכורה בטורניר, ששוחק בסיבוב אחד. המארחת זכתה בטורניר בפעם ה-11 בתולדותיה. היא סיימה במאזן נקי מהפסדים, לאחר שעקפה את במחזור החמישי והאחרון, כשגברה עליה 1-0.

== מוקדמות ==
לאחר שנבחרות ו החליטו שלא לקחת חלק בטורניר, שוחקו שני מפגשים במסגרת מוקדמות הטורניר. שני המפגשים שוחקו בשיטת בית-חוץ. העפילה לטורניר על חשבונה של קולומביה (5-2 בסיכום), ו העפילה על חשבונה של (5-3 בסיכום). השתיים הצטרפו ל, , ו בבית הגמר של הטורניר.

== בית הגמר ==
[[אצטדיון סנטנאריו במונטווידאו]]
בשלב זה, נפגשו הנבחרות אחת עם השנייה פעם אחת. תואר אלופת אמריקה הדרומית הוענק לנבחרת שסיימה במקום הראשון בבית בתום חמישה מחזורים.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר: 
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

כל משחקי הגמר של הטורניר נערכו באצטדיון סנטנאריו שבמונטווידאו, אצטדיון הבית של נבחרת אורוגוואי. תכולתו המקסימלית בעת הטורניר הייתה 65,235 מקומות.

=== טבלה סופית ===

=== תוצאות הטורניר ===

----

----

----

----

----

----

----

----

----

----

----

----

----

----

== מלך השערים ==
;חמישה שערים
* לואיס ארטימה

;ארבעה שערים
* חורחה אוז'ארבידה

;שלושה שערים
* חוליו גאיארדו
* רובן מרקוס
* חוסה אורוסמנדי
* פדרו רוצ'ה
* רפאל סנטנה

==קישורים חיצוניים==
* [http://www.rsssf.com/tables/67safull.html קופה אמריקה 1967] ב-rsssf

קטגוריה:קופה אמריקה
קטגוריה:תחרויות כדורגל ב-1967
קטגוריה:מונטווידאו: תחרויות כדורגל
יום טוב מפלייזא

רבי יום טוב בן רבי יהודה מפלייזא (מפלנצי, מפלנו), היה אחד מבעלי התוספות בצרפת. נכדו של רש"י.

==משפחתו==
אביו הוא ריב"ן, שהיה חתנו של רש"י, לאחיו קראו רבי אליעזר.

בניו הם רבי יהודה ב"ר יום טוב, שהיה חמיו של ר"י הזקן, ורבי יוסף. מצאצאיהם היו רבי יהודה בן יצחק מסר לאון, נכדו של רבי יהודה ב"ר יום טוב, וכן בילא, בתו הצעירה של רבי יוסף ב"ר יום טוב, שנישאה לדודה רבי אליעזר בן רבי יהודה ב"ר יום טוב.

==אזכוריו==
הובא בתוספות במספר מקומות, כמו כן הוזכר מספר פעמים בספר הישר. גם רבי קלונימוס בן רבי עובדיה הזכירו.

רבי יום טוב בן רבי יהודה נזכר בתוספות ובמקומות נוספים כמו בספר אור זרוע, ומספר חוקרים זיהו אותו עם רבי יום טוב מפלייזא הנזכר במרדכי למסכת שבת, ובתוספות, וכך גם דעת י"נ אפשטיין. לדעת אפרים אלימלך אורבך רבי יום טוב העתיק מקום מושבו לפריז

רבינו תם כותב לו "אלופי ומיודעי מורי הרב ר' יום טוב, איני כדאי ששלחת לי אלא כך דעת תלמידך נוטה".

==משפחת רש"י==

==הערות שוליים==

קטגוריה:משפחת רש"י
קטגוריה:ראשוני צרפת
קטגוריה:בעלי התוספות
קטגוריה:יהודים הקבורים בצרפת
יעקב צבי יאליש

הרב יעקב צבי יאליש (כתיב ארכאי, קרי: יוֹלֶס; תקל"ח, 1777, פשמישל - ט' בניסן ה'תקפ"ה, 1825, ריישא) היה רב ומקובל פולני, אב בית דין בערים שונות, בהן: דינוב, הוסאקוב, גלוגוב ורישא.

נפטר בגיל 47 בלבד בעיר רישא ובה נקבר. על מצבתו נרשם "פה נקבר הרב הגאון הגדול בוצינא קדישא חסידא ופרישא מוה"ר צבי יעקב בן הרב נפתלי ז"ל נפטר ט' ניסן תקפ"ה".

==ספר מלא הרועים==
חיבר את הגהות "מלוא הרועים" חידושים בסוגיות הש"ס שהודפסו בסוף הש"ס, ואת הספר "מלוא הרועים" זאלקווא תקצ"ט המחולק לשני חלקים, בהם מסודרים כללי הש"ס בסדר א"ב, בחלק א' מסודרות דעות התנאים והאמוראים בכל מחלוקת שהיא, ובחלק ב' מבוארים כללי המידות והדרשות שהתורה נדרשת בהם. 
בהקדמתו לספר זה כתב "רבים המה חקרי הלב אשר הלך לבי בהם בחכמה אלוקית ובחכמה טבעית ובדרושי תורה על דרך הפשט ועל דרך הדרש ובמדרשים והלכה ואגדה ופלפול עמוק בכל אלה חנני ה' לחדש בהם וכל אלה חוברו יחדיו והמה בכתובים אתי". בזכות ספרו זה התפרסם שמו בכל העולם, הספר זכה למהדורות רבות והתחבב על הלומדים.

==שאר ספריו==
* [https://www.hebrewbooks.org/44143 קהלת יעקב] לבוב תר"ל וחלק שני שנקרא "ישרש יעקב" – שניהם על חכמת הקבלה.
* אמת ליעקב פירוש על התורה. 
*[https://www.hebrewbooks.org/21361 קול יעקב]- פרוש על התורה. 
* [https://www.hebrewbooks.org/3856 קהלת יעקב] חידושי הלכות ודרושים על מסכת ברכות
* חינוך בית יהודה חיבור על אגדות חז"ל בדרך החקירה והקבלה ועל אופני השגחת ה' על ברואיו - ורשה תרכ"ט. 
* בית ועד לחכמים - ערכים לסדר תנאים ואמוראים קראקא תרמ"ד. 
* [https://hebrewbooks.org/20633 פרשת דרכים זוטא] ובו פלפולי הלכה ודרושי אגדה. 
* זכרון יעקב יהודא – דרשות מהגאון ומבנו על ראש השנה עשי"ת שבת שובה שבת הגדול הספדים וליקוטים - מונקאטש תרפ"ח. 
* שמן ששון – פירוש על ספר תהלים וכלול בו גם מאמר מלחמות ה ובו כעין ויכוח כדי להגן על דרכי החסידות, וחידושים על מסכת פסחים שלא נדפסו בסדר הש"ס. 

חיבר ספרים נוספים שעודם בכתובים:
* "בציר אביעזר" - חידושי אגדות. 
* "נחלת יעקב" - הגהות על הש"ך. 
* חיבור עמ"ס ברכות, 
* "מנחת יעקב" 
* "פרפראות לחכמה" 
* חידושי שו"ע ופוסקים ראשונים ואחרונים 
* חידושי הנ"ך בנגלה ובנסתר
* שו"ת
* ביאורים על טור או"ח
* הגהות וחידושים על תורת כהנים
* שער רחל ולאה.

==רבותיו==
רבותיו המובהקים היו המגיד מקוז'ניץ, רבי מנחם מנדל מרימנוב והחוזה מלובלין. לאחר פטירתם היה לפעמים מסתופף בצילו של רבי נפתלי מרופשיץ.

==בניו== 
רבי אברהם אליעזר יהודא לייבוש מסטריא, וביתו רבקה לאה אשת רבי אברהם ליבר הכהן טריגאט מטארני.

==ציוני דרך בימי חייו==
תקס"ו – נזכר כהרב מדינוב בעיר בראד בפירוש טור על התורה שנדפס בעיר זאלקווא.
תקס"ז – נזכר כהרב מדינוב בעיר רעדים בספר נועם מגדים על התורה.
תקע"ח – נזכר כהרב מדינוב במפתחות שו"ת בית אפרים לש"ב הגראז"מ (סימן כג-כד).
תקפ"ג – כז תמוז חותם כאב"ד גלאגוב בספר תולדות אברהם אייזנברג.
תקפ"ה – ט' ניסן נפטר ומנו"כ בריישא.

==קישורים חיצוניים==
* 
* 
* 

==הערות שוליים==

קטגוריה:רבנים פולנים
קטגוריה:ז'שוב: רבנים
קטגוריה:גלוגוב: רבנים
קטגוריה:מקובלים
קטגוריה:רבנים חסידים
קטגוריה:מחברי ספרי קבלה
קטגוריה:פרשני המקרא
קטגוריה:פרשני התלמוד
קטגוריה:אבות בתי דין
קטגוריה:ילידי 1777
קטגוריה:נפטרים ב-1824
יהודה בן יום טוב

רבי יהודה ב"ר יום טוב היה אחד מבעלי התוספות בצרפת, נינו של רש"י.

==משפחתו==
אביו הוא רבינו יום טוב מפלייזא שהיה בנו של ריב"ן - חתנו של רש"י. אחיו הוא רבי יוסף.
נשא לאשה את אלמנת ריב"ם אחיו של רשב"ם ורבנו תם, שלמעשה היה בן דוד של אביו רבי יום טוב.
בניו הם רבי יצחק ורבי אליעזר, בתו נישאה לר"י הזקן. נכדו הוא רבי יהודה שירליאון.
 בכתבי יד נמצא שרבי אליעזר בן הרב יהודה בן הרב ר' יום טוב נשא את מרת בילא בתו של רבי יוסף, אחיו של רבי יהודה.
בספר אור זרוע, מצוטטת תשובת רשב"ם, שם הוא נשא ונתן לפני זקני פריס, וביניהם רבי יהודה ב"ר טוב. מכך ניתן להסיק כי רבי יהודה התגורר בפריס.

==אזכוריו==
מובא בתוספות במספר רב של מקומות וכן בתוספות שאנץ ובאור זרוע

==משפחת רש"י==

==הערות שוליים==

קטגוריה:משפחת רש"י
קטגוריה:ראשוני צרפת
קטגוריה:בעלי התוספות
קטגוריה:יהודים הקבורים בצרפת
הקיר הגדול של הרקולס-כתר צפוני

הקיר הגדול של הרקולס-כתר צפוני הוא מבנה קוסמי המכונה נימה גלקטית או "קיר גדול", שהוא אוסף צבירי-על של גלקסיות, המקובצים יחד, ונעים ביקום כיחידה אחת. גודלו 6 עד 10 מיליארד שנות אור שמהווה 10% מן הקוטר של היקום הנצפה. הוא התגלה בנובמבר 2013 והוא המבנה הגדול ביותר בין הקירות הגדולים הנצפים.

== גילוי ==
הקיר הגדול התגלה הודות לתצפיות של התפרצויות גמא שנערכו בין השנים 1997-2012 על ידי אישטבן חורבאת וז'ולט באגויה מהונגריה ויון חאקילה ממכללת צ'רלטון בקרוליינה הדרומית יחד עם שימוש בכלים נוספים.

התפרצויות גמא הן פליטות האנרגיה הגדולות ביותר ביקום הנצפה. הן מתרחשות בכוכבים גדולים ומרוחקים המסתובבים במהירויות עצומות והן מחזה נדיר בגלקסיות קרובות. בשביל החלב הן מתרחשות פעם בכמה מיליוני שנים. לכן, עלייה בכמותן מציגה פירוק אנרגיה רב באזור הספציפי ומכאן שכמות הגלקסיות רב יותר באזור הנצפה.

במחקר שנעשה, חולקו השמיים הנצפים ל-9 אזורים כשבכל אחד מהם נבחנו 31 התפרצויות גמא. 14 מההתפרצויות נצפו בשטח של 45 מעלות מכלל השמיים הנצפים ובהסחה לאדום של 1.5-2.0. מכאן כי באזור הזה ישנן אלפי ואף מיליוני גלקסיות.

==המבנה==
המבנה מהווה קיר או חוט המורכבים מצבירי-על של גלקסיות באורך 10 מיליארד שנות אור, ובאורך מקסימלי של 7.2 מיליארד שנות אור בכיוון המאונך לו. הקיר נמצא בהסחה לאדום של 1.6 עד 2.1 או בערך 10 מיליארד שנות אור ונמצא בקבוצות כוכבים הרקולס וכתר צפוני.

==קישורים חיצוניים==

* 

== הערות שוליים ==

קטגוריה:צבירי גלקסיות
קטגוריה:קבוצת הכוכבים הרקולס
קטגוריה:קבוצת הכוכבים כתר צפוני
אליהו מפריז

רבי אליהו מפריז (המאה ה-12. מכונה גם רבי אליהו הצרפתי ורבינו התשבי) היה מראשוני בעלי התוספות בצרפת. חי בפריז ולימד בה תורה בזמנם של רבינו תם ורשב"ם.

== בני דורו ותלמידיו ==
אביו של רבי אליהו היה רבי יהודה, ובנו רבי מאיר.

אפרים אלימלך אורבך כתב כי בפריז היה רבי אליהו חברו של רבי יום טוב ב"ר יהודה מפריז, בנו של הריב"ן, ואולי גם שימשו שניהם יחדיו כדיינים בבית הדין של פריז. בסוף ימיו חי בפריז רבינו חיים כהן, תלמידו של רבנו תם, ורבי אליהו שאל ממנו את דעת רבנו תם.

מתלמידיו היה רבי משה מפונטייזא (Pontoise) וככל הנראה גם הריצב"א, לימים מגדולי הדור הבא.

הראב"ן כינה את רבינו אליהו "אלופי ומיודעי", ורבי משולם ממילואן כותב עליו "אין עזרה ננעלת בישראל על אדם כמותו בענווה וביראת חטא".

== חיבוריו ==
פירושיו ותשובותיו מובאים בתוספות למסכתות רבות, וכן במחזור ויטרי, בספר העיטור, ספר היראים, ספר הרוקח, ספר המנהיג, ספר הראב"ן, הראבי"ה, תשובות מהר"ם מרוטנבורג, ובמרדכי.

מלבד פסקיו ותשובותיו בהלכה ובפלפול, שלח רבי אליהו את ידו גם בפיוט.

==הערות שוליים==

קטגוריה:בעלי התוספות
קטגוריה:ראשוני צרפת
קטגוריה:יהודים הקבורים בצרפת
נצ'ירוואן בארזאני

נצ'ירוואן אידריס בארזאני (בכורדית: نێچیرڤان ئیدریس بارزانی או Nêçîrvan Îdrîs Barzanî; נולד ב-21 בספטמבר 1966) הוא נשיא כורדיסטן העיראקית השני, המכהן בתפקיד זה החל מיוני 2019. בארזאני כיהן כראש הממשלה האזורית של כורדיסטן לשעבר בכורדיסטן העיראקית, שכיהן התפקיד ממרץ 2006 עד יולי 2009 ומשנת 2012 ועד שנת 2019.

בארזאני הוא נכדו של מוסטפא בארזאני שהנהיג את המאבק המזוין למען אוטונומיה של כורדיסטן העיראקית מול משטר הבעת' בעיראק, ומול איראן בתקופת השאה, ואחיינו של מסעוד בארזאני ששמש כנשיא כורדיסטן העיראקית הראשון.

== קישורים חיצוניים ==

קטגוריה:קצרמר פוליטיקאים
קטגוריה:כורדיסטן העיראקית: פוליטיקאים
קטגוריה:ילידי 1966
מרצדס-בנץ 770

מרצדס-בנץ 770 (בגרמנית: Großer Mercedes; מילולית: מרצדס גדולה) הייתה מכונית סלון יוקרתית אשר יוצרה על ידי חברת מרצדס-בנץ בין השנים 1930–1943.

== היסטוריה ==
מרצדס-בנץ 770 הייתה המכונית בייצור סדרתי הראשונה בעולם בעלת מנוע 8 צילינדרים, בנוסף הציגה חידושי טכנולוגיה כגון מערכת הצתה כפולה עם שני מצתים לכל צילינדר (הצתת מגנטו במתח גבוה והצתת סוללה), בוכנות אלומיניום, תיבת 5 הילוכים, סרן אחורי בטכנולוגיית דה-דיון (De Dion) - תצורה מתוחכמת למערכת מתלים, מסגרת שלדה גלילית ועוד.

מנוע המכונית היה 8 צילינדרים בנפח 7.7 ליטרים (7655 סמ"ק) אשר הפיק 150 כ"ס כאשר המהירות המרבית של המכונית הייתה כ-160 קילומטר לשעה.

ה-770 הייתה המכונית הגדולה והמפוארת ביותר של מרצדס-בנץ בשנים ההן והייתה ידועה גם כמכוניתו של נשיא גרמניה פאול פון הינדנבורג, בכירים ברייך השלישי כדוגמת אדולף היטלר, הרמן גרינג, היינריך הימלר וריינהרד היידריך, ואישים בכירים בעולם דוגמת קיסר יפן הירוהיטו, האפיפיורים פיוס האחד עשר ופיוס השנים עשר ופארוק הראשון.

בתחילת המאה ה-21 נמצא עדיין מספר מועט של מכוניות שהוחזקו בעיקר על ידי אספנים, כאשר מחירן מגיע לכדי מיליוני אירו. 

==קישורים חיצוניים==

* [http://www.mercedes-benz.com אתר מרצדס-בנץ העולמי]

==הערות שוליים==

770
קטגוריה:מכוניות סלון
קטגוריה:מכוניות קבריולה
קטגוריה:לימוזינה
קטגוריה:מכוניות שרד
קטגוריה:כלי רכב גרמניים